චෝදනාවලට ලක්වූවන් නඩු පැවරීමකින් තොරව අත්අඩංගුවට ගෙන දීර්ඝ කාලයක් තිස්සේ රඳවා තබා ගැනීම සිදුනොකරන ලෙස අපරාධ පරීක්ෂණ දෙපාර්තමේන්තුව ඇතුළු පරීක්ෂණ මෙහෙය වන අංශවල නිලධාරින් කැඳවා තමන් දැඩි ලෙස උපදෙස් ලබාදුන් බව ජනාධිපති මෛත්‍රීපාල සිරිසේන මාධ්‍ය ප්‍රධානීන් හමුවේ සඳහන් කර තිබෙනවා.ප්‍රමාණවත් හේතු සාධක තිබේ නම් නඩු පැවරීමට කටයුතු කිරීම මිස, අනවශ්‍ය ලෙස ඔවුන් රිමාන්ඞ් භාරයේ රදවා තබා ගැනීම හේතුවෙන් රජය අපකීර්තියට පත්වන බව ද ජනාධිපතිවරයා පෙන්වාදී ඇති අතර මේ පිළිබද තමා අපරාධ පරික්ෂණ දෙපාර්තමේන්තුවේ නිලධාරින්ට සහ පොලිස්පතිවරයා වෙත තදින් උපදෙස් ලබා දුන් බවයි කියාසිටියේ.